Venstrefløjen burde være islamkritisk - trykkefrihed.dk\n28. april 2013 - Artikel - af Dan Ritto\nVenstrefløjen burde være med i den alliance af mennesker og partier, der forsvarer friheden mod den islamiske trussel. Dan Ritto giver et bud på, hvorfor venstrefløjen alligevel ikke er med.\nVenstrefløjens forhold til islam har længe været en kilde til forundring hos mange tænksomme mennesker.\nI lande som Danmark og Sverige er det en kendt sag, at venstrefløjens partier og politikere ligger næsegrus af beundring overfor islam.\nDet kunne være fair nok og helt legitimt, hvis det altså ikke lige var for den kendsgerning, at venstrefløjens idealer er de stik modsatte af islams\nHvis man er venstreorienteret, går man typisk ind for kønnenes ligestilling – meget gerne med særrettigheder til kvinder og allerhelst med kvinder til at svinge taktstokken. I islam er kvinder mindreværdige væsener, der har færre rettigheder end mænd og hvis vidneudsagn tæller det halve af mænds.\nMan kan roligt slå fast, at det islamiske kvindeideal står meget langt fra det typisk venstreorienterede.\nOgså forholdet til homoseksuelle springer i øjnene.\nMens det i hele den vestlige verden er en venstreorienteret mærkesag at sikre homoseksuelle lige rettigheder – endda så langt som til at sikre homoseksuelle ægteskaber og ret til adoption, ser det helt anderledes ud inden for islam.\nHer forlanger islamisk ret, at homoseksuelle skal kastes ud fra et højt bjerg og dræbes. I Iran hænger man dem ganske vist fra kraner, men hensigten er den samme.\nMens venstreorienterede generelt mener at borgerne i et samfund skal ligestilles økonomisk såvel som politisk, er der helt andre boller på suppen hos islam.\nHer kræver sharialovgivningen en samfundsstruktur, der giver muslimer særstatus som et slags ’herrefolk’, mens tilhængere af såkaldt ’beskyttede’ religioner skal betale en særskat for retten til at leve – og i øvrigt synligt i det daglige skal mindes om deres mindreværdige status i samfundet.\nNæppe et venstreorienteret ideal, selv om nogle måske vil drage visse praktiske sammenligninger med forholdene i det gamle Sovjet.\nJeg kunne fortsætte med flere eksempler, men det burde ikke være nødvendigt. Pointen er, at den politiske venstrefløj, der hylder åbenhed og kreativitet, samtidig bevidst og helt åbent frembærer en totalitær ideologi som islam og fremhæver denne som fremtiden for Danmark.\nUmiddelbart giver det ikke mening, og vi er da også mange der jævnligt har kløet os i nakken og efterspurgt en logisk sammenhæng.\nMig bekendt findes der ingen konklusive, videnskabelige undersøgelser på området. Men min egen vurdering er, at der på flere planer er tale om uvidenhed.\nDels mener jeg at venstrefløjen lider under en helt generel uvidenhed om hvad religion overhovedet er for en størrelse.\nDels er der alt for få på den politiske venstrefløj der overhovedet har gidet sætte sig ind i hvori islams dogmer består. Denne uvidenhed har gjort venstrefløjsfolket til nemme ofre, når islamister anvender udtryk som ’fred’ og ’multikultur’, idet de ganske enkelt ikke har forstået hvilke betydninger deres islamiske samtalepartnere lægger i ordene.\nDe fleste venstreorienterede er belastede af Karl Marx’ ord om at religion er opium for folket. De betragter typisk religion som et lidt primitivt kunstgreb, som mennesker griber til, når livet bliver svær.\nHvad de ikke forstår, er at for religiøse mennesker udgør religionen en selvstændig værdi og at denne værdi ikke er et resultat af psykiske kvababbelser, men derimod noget der kommer udefra, noget åbenbaret.\nDet gælder for såvel kristendommen, som for jødedommen og islam, at troen tager udgangspunkt i en åbenbaring, der begynder udenfor mennesket.\nAt religiøs tro er meget mere end opium for folket – men også at intensiteten i den enkeltes gudsdyrkelse naturligvis svinger igennem et menneskeliv.\nDeres manglende forståelse for troens natur får dem til at gå ud fra, at det er noget muslimerne vil lægge af sig efterhånden som de bliver mere vestlige og dermed vil have mindre behov for dette ’opium’.\nHer tager de fejl. Ikke mindst fordi islam i modsætning til kristendommen er en yderst praktisk anlagt religion – man fristes til at bruge ordet verdslig. Herunder at religionen udgør et selvstændigt politisk program.\nOmar Mustafas eksempel\nEt eksempel på den manglende forståelse for de udtryk og begreber som islams forkæmpere benytter sig af, har vi netop oplevet i Sverige gennem den seneste tid.\nHer blev islamisten Omar Mustafa for nylig valgt til Socialdemokratiets partiledelse – og blev bedt om at trække sig igen, alt sammen inden for ganske få dage.\nOmar Mustafa er nemlig formand for Islamiska Förbundet i Sverige og aktiv fortaler for multikultur i landet. Multikultur er som bekendt også ét af plusordene hos landets socialdemokrater, så alt burde være fryd og gammen.\nMen det viste sig hurtigt at mens socialdemokraterne mener at multikultur mest handler om spændende mad og farvestrålende tøj, var Omar Mustafa’s definition af multikultur strengt islamisk:\nAt muslimerne lever i deres eget samfund, regeret efter egne regler blandt andet ift kvinders rettigheder – mens ikke-muslimerne lever efter svenske regler.\nMeget sigende udtalte Mustafa i sin afskedssalut til socialdemokraterne, at nu ville han ’vende tilbage til sine aktiviteter i det muslimske civilsamfund’. Det diskuterer de stadig ovre i Sverige, og det vil de nok fortsætte med nogen tid endnu.\nMen én ting er uvidenheden om centrale dogmer i islam og hvad centrale begreber som multikultur betyder. Der er nemlig også ligheder mellem islams og venstrefløjens verdensbillede. Og det er måske det, der er humlen i sagen.\nVenstrefløjen er generelt kollektivistisk – ganske som islam også er det. Det er her at skillelinjen går mellem borgerlige og de røde i dansk politik. At borgerlige generelt set tager udgangspunkt i individet, mens venstrefløjen har en meget mere kollektivistisk tilgang til tingene.\nDen kollektivistiske tænkning er, tror jeg, en vigtig grund til at venstrefløjen føler sig så tiltrukket af islam.\nDet er også grunden til, at socialdemokratiske borgmesterkandidater i de store byer uden blusel fører forhandlinger med imamer og kulturforeninger om tildelinger af offentlige midler mod støtte ved valget, opbakning til lokalplaner og andet.\nDet er nemlig gruppen, ikke individet, der tæller for dem og de deler dette verdenssyn med de mest troende blandt muslimerne.\nDet er også derfor, at venstrefløjen generelt nedtoner problemet med manglende personlig frihed i mange indvandrermiljøer.\nHvis vi skal vinde kampen mod islamiseringen, er det en politisk nødvendighed at vi skal have en stor del af venstrefløjen med i kampen. Vi kan ikke vinde uden.\nLigesom Socialdemokratiet gennem det meste af Den kolde Krig var allierede i kampen mod kommunismen skal vi også have venstrefløjen med i kampen mod islam og islamiseringen.\nHer er spørgsmålet, hvordan vi gør. Hvordan får vi dem med? De islamiske talsmænd selv siger kun sjældent sandheden, men når de alligevel gør (som f.eks Hizb ut-Tahrir), mødes de med klar fordømmelse også fra rød blok.\nMen når vi andre fortæller samme sandhed om islam, mødes vi med samme fordømmelse, påstande om racisme og løber risikoen for at få en retssag på halsen.\nHvis man som borgerlig kritiserer islam, er man per definition højreekstremist og åndeligt i familie med Breivik. Med andre ord er det ikke os der skal få de røde til at lytte.\nDe røde islamkritikere findes. Jeg kender endda til aktive medlemmer af Enhedslisten, der er endog særdeles kritiske overfor den islamiske ideologi og som ser faren.\nMen de kan eller tør ikke springe ud offentligt med deres kritik, da dette i den røde mainstream betragtes som højreekstremt og helt uacceptabelt. Så hellere lukke øjnene og forblive i det ’gode selskab’.\nJeg har ikke hele løsningen på, hvordan vi får vækket de røde fra dvalen.\nNaturligvis skal man uformelt styrke de kritiske kræfter blandt især socialdemokraterne og Enhedslisten og hjælpe med viden og netværk.\nMen det er næppe nok. Venstrefløjens problem med islam skyldes nemlig først og fremmest den samme intellektuelle dovenskab der er skyld i at de overhovedet blev venstreorienterede til at begynde med – kombineret med fascinationen af det kollektivistiske ved islam.\n28. april 2013 - kurt Rosenstrøm\nJa af og til kan man jo spekulere på, hvad der foregår i hovederne på de venstreorienterede. Ikke mindst i deres forståelse af Islam. Men vi kommer nok sandheden nærmere ved at konstatere, at der ikke foregår ret meget.\nHer er en lille beretning fra tidsskriftet Gaia som fokuserer på befrielsesbevægelser og kampe for social retfærdighed. Er det ikke også emner, som Enhedslisten kæmper for?\nHer lidt om behandlingen af kommunisterne og de venstreorienterede efter Shahens fald i Iran og andre islamiske lande. Specielt en forfærdelig historie om kvinderne. Og forfærdeligt skal skrives med stort.\nHvor mange kvinder er det nu der er i Enhedslisten? Velbekomme.\n”De mange beretninger dokumenterede hvad vi måske vidste i forvejen: At over hele verden bliver de mennesker, som kæmper for retfærdighed og socialisme, betragtet som ’terrorister’ og straffet herfor. At over hele verden bruger magthaverne stadig mere hæmningsløse og raffinerede metoder til at tilintetgøre den modstand, der forsøger at fratage dem retten til at bestemme over andre og udbytte arbejdere og andre undertrykte grupper. En af disse metoder er at sætte de revolutionære i fængsel. At isolere og torturere dem for at nedbryde deres identitet.” (af Irene Clausen )\nPå konferencen mødte jeg den iranske kvinde M. Hun blev aktiv i guerillabevægelsen i Iran i 1982 og blev arresteret i 1988, 15 dage efter at hun havde født sit første barn. Her følger hendes beretning:\n— Fra mit eget liv vil jeg nu fortælle om nogle hændelser. Før jeg selv blev arresteret, havde vi gennem medierne hørt om massehenrettelserne i vores land. Torturmetoderne og voldtægterne imod unge kvinder i fængslerne kendte man allerede til uden for fængslerne i den islamiske republik Iran.\nDette havde fremkaldt en stor angst hos de familier hvis børn var aktive i oppositionen mod regimet og jeg måtte som aktiv frihedselskende, socialistisk kvinde forlade min by. Et år senere, under mit svangerskab, erfarede jeg gennem TV, at min mand var død. I forbindelse med fødslen vendte jeg tilbage til vores hjem, hvorfra jeg var flygtet. 15 dage efter fødslen blev jeg arresteret.\nJeg blev fængslet sammen med min 15 dage gamle datter, min mor og min bror. Ved ankomsten til fængslet kastede en betjent et kabel op i luften og sagde: "Det skal du snart komme til at mærke". Jeg havde fået kejsersnit og blødte stadig, og lagde ubevidst mine foldede hænder på maven.\nFrygten for voldtægt smertede i hele kroppen.\n— Min tortur begyndte med slag over og under fødderne med kablet, dernæst på ryggen og på hovedet. Jeg tænkte kun på en ting: Modstand. Ordet røg gennem mit hoved. De spurgte mig ud om min døde mand og hans relationer. Sådan gik der nogle timer, og under torturen begyndte jeg at bløde, og det blev ved. Til sidst holdt bødlerne op.\nDe anbragte mig i en mørk celle. Jeg skreg så højt jeg kunne på min baby og råbte at jeg ville ha’ barnet hos mig. De sagde hun var i en børnehave. Til sidst reagerede jeg ikke mere udadtil, men i mit indre rasede og stormede det.\n— Næste formiddag ved 10-tiden bragte de min datter tilbage til mig. Jeg tog imod hende med opsvulmede hænder og gav hende bryst. Jeg kunne mærke at hun ikke havde fået noget at spise.\nJeg blev igen bragt ind i torturkammeret, selvom jeg stadig blødte. Lægen som de havde hentet til mig, forbød dem at torturere mig. Men efter nogle timer førte de mig med lukkede øjne ind i en celle. Her fjernede de bindet fra mine øjne og jeg kunne se min torturerede bror der var bundet til en seng. Så begyndte de at torturere ham for øjnene af mig. Jeg viste overhovedet ingen reaktion.\nDe spurgte: "Siger du ikke noget til at vi torturerer din bror, din ufølsomme kommunistkvinde. Er du parat til at dræbe din bror". Det var absurd, de ville gøre mig ansvarlig for min brors død. De truede mig med at dræbe ham hvis jeg ikke sagde noget. Efter nogle måneder førte de mig igen til torturkammeret, og atter engang fik jeg blødninger under torturen.\nI tre hele dage måtte jeg ikke sove, derefter udspillede de en skin-henrettelse af mig. De tvang mig også til at tilbringe en hel måned - opretstående - i et skab hvor jeg ikke kunne bevæge mig. Kun tre gange om dagen måtte jeg gå på W.C. - ellers kom jeg ikke ud. Herefter sad jeg i 7 måneder i et mørkt rum hvor jeg kun i kraft af måltiderne var i stand til at skelne mellem dag og nat.\n— Til sidst blev jeg ført til en isolationscelle i Evin-fængslet hvor jeg sad i 17 måneder, i celle nr. 209. Der fik jeg for første gang besøg af min datter. Hun var allerede blevet stor - hun kunne gå og tale. Hun sagde til mig: ”Tante, hvordan har du det?"\n— Det kan ikke, og skal heller ikke, skjules for befolkningen at der foregår tortur og voldtægt af regeringens modstandere i fængslerne. Måske kender befolkningen ikke hele sandheden, men de ved at nogle af deres slægtninge eller venner forsvinder eller dør i fængslerne. Tortur efterlader ikke kun spor hos de torturerede og deres familier, men hos alle levende mennesker i et sådant samfund.\nIngen stat har ret til at torturere sine politiske modstandere. Vi må alle kæmpe sammen imod tortur og henrettelser. Intet menneske må kunne se med ligegyldighed på at sådanne ugerninger finder sted".\nMassakren på de venstreorienterede i Iran i 1988.\n"Den islamiske, iranske republik fylder 20 år i år. Efter Shahens fald kom det såkaldte Præstestyre til magten. Styret ønskede med massearrestationer og henrettelser i fængslerne at udrydde den venstreorienterede og den ikke-religiøse opposition.\nI Iran blev der umiddelbart efter afslutningen af Iran-Irak krigen i 1988 oprettet en såkaldt ’dødskommission’, der gennemførte ’retssager’ imod alle landets politiske fanger.\nEfter retsproceduren, der varede ca. 3 minutter pr. person, blev der afsagt domme, ofte dødsdomme der straks blev eksekveret. De fleste blev hængt da man manglede våben og ammunition til så mange henrettelser. Ligene blev begravet i store massegrave uden for de store byer. Alene i Teheran, Irans hovedstad, blev ca. 3000 politiske fanger dømt til døden og henrettet. Dette er en forbrydelse som aldrig rigtigt kom til omverdenens kendskab.” Citat slut.\nDen er i hvert fald ikke kommet til Enhedslistens bekendtskab – eller pressen som sådan - men her er den så.\n28. april 2013 - Niels Jørgensen\nFin artikel - lille meningsforstyrende fejl\nLigesom Socialdemokratiet gennem det meste af Den kolde Krig var allierede i kampen MOD kommunisme skal vi også have venstrefløjen med i kampen mod islam og islamiseringen.\nOrdet MOD mangler I ovenstående tekst. Det er jo det som er pointen, ikke?\n28. april 2013 - Peer Wang\nNår venstrefløjen svigter i disse spørgsmål, skyldes det, at den hviler på en forkvaklet leninistisk forestilling om, at samfundet (læs. nationalstaten) skal destabliseres for at bane vejen for revolutionen; til denne destabilisering er islamisk indvandring et egnet middel.\nVenstrefløjen kender ikke og forstår ikke den politiske filosofi, marxismen, som den ellers påberåber sig. Dette er også forklaringen på, at marxisten Lars Hedegaard føler sig tvunget til at være på tålt ophold på højre side af det politiske spektrum, indtil venstrefløjen er rullet tilbage til "Start" og får ryddet op i sit vås – sådan som SF-erne er ved at gøre det nu.\n28. april 2013 - Kirsten Iskov\nEnighed imellem Islam og Socialismen er tydelig.\nJa, ligheden mellem Islam og Socialismen er DEN, at begge Idiologier HADER " Den Kristelige Borgerlighed " lige meget ( og, vil derfor gerne omstøde alt hvad der minder dem om Kristendom - Kirke , borgerlighed og vort Kongehus osv ).\nDe betjener sig begge af BEVIDST løgn og Manipulation for, at få MAGEN i et samfund.\nOgså selv om de netop påberåber sig, at de KRÆVER personlig frihed og ærlighed fra netop deres fjender, hvorfor mon dette absurde.Kongehuset bruger for mange penge?\nHvor mange penge bruger Islams ogSocialismens tilhængere mon egentligt?\nHvis man selv bevidst manipulere og lyver overfor ALLE( og meget gerne vil øve vold i alle afskygninger tillige med for ,at få RET / MAGT ) , både i deres egne familier og i deres samfund , så er de tillige med uhyggelige KRÆVENDE på , at få RETFÆRDIGHED fra de familier og samfund , som de med alle midler ønsker at udrydeog undertrykke.\nI virkeligheden er de 2 lige enige om, at DET GÆLDER om , at få AFGØRENDE MAGT og INDFLYDELSE i et samfund med de midler de har her og nu.\nLige nu sætter Islam deres kære små drenge til , at NEDBRÆNDE vore skoler - børnehaver - biler og i dag vort Frihedsmuseum. De er allerede godt igang med at nedbryde vort samfund indefra ved ,at gøre os FATTIGE-MAGTESLØSE og FUSTREDE, og til grin.\nVi er i DK i krig med Islam enten vi vil det eller ej, og socialisterne SER bare på og fjollegriner af de sølle unge stakler, der`hader og spytter på os, og terrorisere vore egne unge ved deres gaderøverier o.lign.\nHvem er " De sølle stakler "i DK i dag?\nDet er såment de naive og dumme danskere.\nVi er IKKE bedre end vore forførte Skandineviske brødrelande, Norge og Sverige, desværre ?\nGAD VIDE HVORNÅR VI VÅGNER OP TIL DÅD, og sætter os i respekt.\nHvor længe mon vi skal gå nøgne rundt i vort eget land, i den tro ,at vi har det ÅH,SÅ GODT, og at Islam er en GAVE ,og en velsignelse for vort folk.\n28. april 2013 - Poul Andersen\nSvaret er et ønske om at styrke velfærdskoalitionen\nDet umiddelbare svar på spørgsmålet i artiklen er nok, at fattige muslimer i starten naturligt vil stemme på venstrefløjpartierne for maksimale velfærdsydelser. Derfor ønsker partierne ikke at skubbe disse nye stemmer bort fra sig. Man tør ikke tage stilling til, hvad der skal eller kan ske i fremtiden. Se blot på Sverige.\n28. april 2013 - Jan Aage Jeppesen\nMin fjendes fjende ...\nVenstrefløjens apologetiske og pro islamiske holdninger, der får dem til at fremstå som islams nyttige idioter, skyldes primært at deres had til højrefløjen og nationalstaten er så enorm, at den overtrumfer enhver rationel analyse bortset fra truismen: min fjendes fjende er min ven.\nHistorisk har denne truisme vist sig stærk nok til at overvinde enhver nok så stor ideologisk forskel. I hvert fald indtil den fælles fjende er nedkæmpet.\nDet mest markante historiske eksempel er alliancen mellem Stalins sovjetunion og demokratierne efter Tysklands overfald på Sovjetunionen i sommeren 1941. Den uforbeholdne støtte og våbenhjælp til det sovjetiske diktatur i kampen mod nazismen og fascismen byggede på den (efter min opfattelse) fejlagtige antagelse, at fascismen udgjorde en større trussel mod demokratierne end marxismen-leninismens revolutionære program om verdenserobringen.\nDen mest optimale strategi synes at være den Harry S. Truman foreslog som senator dagen efter Tysklands angreb på Sovjetunionen:\n"Hvis vi opdager, at Tyskland er ved at vinde, bør vi hjælpe Rusland, og hvis Rusland er ved at vinde, bør vi hjælpe Tyskland, og på den måde lade dem dræbe så mange som muligt, selv om jeg under ingen omstændigheder ønsker at se Hitler som sejrherre. Ingen af dem gør noget for at holde hvad de lover."\nDenne doktrin blev fulgt af USA da man støttede Irak i krigen mod Iran (1980-88), idet Iran efter de revolutionære islamisters magtovertagelse udgjorde en langt større trussel mod USA og Vesten end det sekulære diktatur Irak, hvis ambitioner alene gik på at blive den dominerende magt i Mellemøsten. Denne del og hersk doktrin blev forladt da Irak annekterede Kuwait, hvilket førte hele regionen ud i et kaos der endte med at styrke hovedfjenden Iran efter shia-muslimernes helt forventede magtovertagelse i Irak. Et atombevæbnet Irak under den sekulære Saddam Hussein havde nok været at foretrække frem for at mulla-styret i Theran kom i besiddelse af det ultimative våben i alliance med et borgerkrigshærget Irak.\nDe andre grunde til venstrefløjens positive holdning til islam forekommer mig at være fiktive efterrationaliseringer.\nMan definerer typisk islamiske terrororganisationer som frihedsbevægelser, der kæmper for fred og retfærdighed mod undertrykkende regimer som Israel og Indien.\nMuslimer opfattes generelt som undertrykte og fattige som følge af Vestens koloniherredømme og udnyttelse, hvorfor venstrefløjen solidariserer sig med den muslimske frihedskamp og er tilbageholdende med kritik uanset hvilke midler der tages i brug.\nDe ideologiske lighedspunkter er kollektivisme og ensretning samt drømmen om at skabe et perfekt globalt samfund, hvor der hersker fred og retfærdighed. Hvor marxismen sætter uforanderlige historiske love som drivkraft for udviklingen hen imod idealsamfundet sætter islamismen Allahs almagt og vilje samt pligten til at opfylde Allahs befalinger. I praksis betyder denne metafysiske forskel dog ikke stort - der er i begge tilfælde tale om totalitære ideologier med en metafysisk begrundelse. Man kan med lige stor ret kalde islamismen som marxismen-leninismen for pseudoreligioner.\n28. april 2013 - René\nNår det påstås, at socialdemokratiet var en trofast tilhænger af NATO. Passer det ikke. Jo, hvis vi taler om H.C.Hansen, som var den bedste statsminister, som Danmark har haft i nyere tid. Men efterfølgerne var ligeså utroværdige som en radikal eller liberal politiker med dertil hørende menneskesyn kan være. Man kritiserede Amerika fra ende til anden. Anker Jørgensen hadede Præsident Reagan. Budtz og Keld Olesen fraterniserede med kommunismen i Østeuropa. Lykketoft og Jytte Hilden var dybt fascineret af Castros Cuba osv. osv. Venstrefløjen inkl. de radikale og materialistiske (og atheistiske) liberale politikere har altid hadet Danmark og dansk kultur fra hjertet, og har altid søgt forbindelser til landets fjender. Men som sagt var H.C.Hansen den bedste statsminister i nyere historie. Han var loyal overfor Danmarks allierede i de sværeste år efter krigen. Han skal derudover have ros for, at amerikanerne fik adgang til Grønland. Selvom nutidens humanister, liberale og røde politikere gerne vil sværte ham til for denne handling, som ikke kan indpasses i deres blødsødne menneskesyn.\nJan Aage Jeppesen skriver.\n"Venstrefløjens apologetiske og pro islamiske holdninger, der får dem til at fremstå som islams nyttige idioter, skyldes primært at deres had til højrefløjen og nationalstaten er så enorm, at den overtrumfer enhver rationel analyse bortset fra truismen: min fjendes fjende er min ven."\nJa! det er er megen sandhed i.\n28. april 2013 - Bo Eriksen\nVenstrefløjen begik et politisk forræderi under fodnote-politiken og gik Sovjet-unionens ærinde er der vist ikke nogen tvivl om. På venstrefløjen har man stadigt sværere og sværere ved at formulere nogen egentlig politik, men mindre man befinder sig i neokommunisternes populistiske overdrev - 100% skat er ok mener Pernille Skipper . Og ellers har man meget svært ved at have et udsyn der rækker to centimeter ud over landets grænser - således har man jo valgt en visionsløs, bugtalerdukke til udenrigsminister.\nMen når alt kommer til alt så handler venstrefløjens politik kun om en ting: at sparke højrefløjen af pinden for enhver pris. Således har især venstrefløjen investeret så meget politisk prestige i, at kalde/brændemærke/dæmonisere islamkritiske- og multikulti-kritiske medborgere. Allerede da Mogens Glistrup og andre gjorde opmærksom på de problemer, der ville følge med importen af muhammedanere i stort tal. Her 30 år efter viser det sig så, at de som blev fysisk overfaldet, nægtet mødelokaliteter i offentlige bygninger (-og det var ikke Hizb-ut-tahrir)og som blev mødt med mødeterror og anden forfølgelse fra venstrefløjens side (blev ikke Rikke Hvilshøjs privat-bolig brandbombet?) - at disse fik ret. Og hvad er venstrefløjens reaktion? Totalt den samme som for 30 år siden. Socialdemokratiet, SF og de Radikale prøver at demontere velfærdssamfundet uden at kalde det, hvad det er. For er der en ting man på venstrefløjen ikke vil, så er det at erkende endsige indrømme, at kursen har været katastrofal. Så hellere at uskyldige familiefædre, børn, unge, ældre, handicappede, risikerer at blive skudt ned med automatrifler og maskinpistoler på åben gade.....og institutioner nedbrændes, politiet blivet bombet med crysanthemum, brandfolk og ambulancereddere udsættes for stenkast - you name it -\nDet store spørgsmål er hvor langt disse tilstande skal ud før udviklingen bliver så utålelig at selv venstrefløjen vågner op. Eller håber man på at disse nye tilstande giver nye stemmer? Eller er strategien at skabe så meget kaos, at det baner vejen for en revolution?\n28. april 2013 - peter kocsis\nDan Ritto : I lande som Danmark og Sverige er det en kendt sag, at venstrefløjens partier og politikere ligger næsegrus af beundring overfor islam\nJeg har sjældent set mage til vrøvl. Vil du være så venlig at dokumentere hvilke dankske eller svenske politikere fra venstrefløjen har udtalt en næsegrus beundring overfor islam.\n29. april 2013 - Jan Aage Jeppesen\nPå maven for islam\nDan Ritto skal selvfølgelig selv svare med dokumentation for hans påstand om venstrefløjens næsegruse beundring overfor islam.\nIndtil da et par eksempler hvor svenske toppolitikere pisser på egen kultur og sætter islamisk eller fremmed kultur meget højere end den svenske. Det kan vel uden overdrivelse siges at være næsegrus beundring for de fremmede:\n”Jag tror det är lite det som gör många svenskar så avundsjuka på invandrargrupper. Ni har en kultur, en identitet, en historia, någonting som binder ihop er. Och vad har vi? Vi har midsommarafton och sådana töntiga saker.”\n(Mona Sahlin, Euroturk, marts 2002).\n(John Fredrik Reinfeldt i Ronna, Södertälje, DN, 15/11 2006).\n”Det var faktiskt inte vi svenskar som byggde Sverige. Det var människor utifrån.”\n(Centerpartiets leder Maud Olofsson 24/10 2007).\nAt eliten forventede en muslimsk magtovertagelse og derfor på forhånd slikkede islam i røven fremgår af en udtalelse fremsat i en radiodebat af den daværende socialdemokratiske minister for demokrati, Jens Orback, i 2006:\n"Vi bør være åbne og tolerante over for islam og muslimer fordi nå vi bliver en minoritet så vil de behandle os på samme måde."\nSådanne tåbeligheder er der mig bekendt ingen dansk politiker der kommer i nærheden af.\n29. april 2013 - kurt Rosenstrøm\nPeter Kocsis: Jeg har sjældent set mage til vrøvl. Vil du være så venlig at dokumentere hvilke dankske eller svenske politikere fra venstrefløjen har udtalt en næsegrus beundring overfor islam.\nJeg har sjældent læst mage til vrøvl. Fordi venstrefløjens partier og politikere ligger næsegrus af beundring overfor islam, er det ikke det samme som at udtale en næsegrus beundring over for Islam.\nI den politiske verden er der som bekendt stor forskel på at tænke og udtale sig. Og man kan ikke dokumentere en tanke.\n29. april 2013 - søren weiss sørensen\nDa Manu Sareen for et par uger siden var ude,at tordne mod vores nye Pave,for hans konservative syn på homoseksuelle,følte han sig sikkert modig, idet homoseksuelles rettigheder,åbenlyst er en mærkesag for vores kirkeminister.\nHva`så kære Manu? Når ham den langskæggede med klude om hovedet,og onde øjne,til fredagsbønnen,står og brøler død over de homoseksuelle,er det noget,som du også vil udtale dig offentligt om ?\n29. april 2013 - Anette Margie Nielsen\nFlyt fokus til de danske værdier\nDer er mange interessante holdninger og betragtninger i de forskellige kommentarer. Men jeg kan ikke lade være med at tænke over, at hver gang der er fokus på de ekstreme islamister, så styrker det dem, tænk lige over dette. Det har samme effekt, som Simon Spies sagde, dårlig omtale er bedre end ingen omtale.\nJeg tror, at de fleste voksne mennesker, som jeg anser Sapphos læsere for at være er klar over, hvordan magteliten fungere i vort land. Men så må jeg lige minde om, at vi har de politiker, som vi fortjener. Og da mennesket altid har sørget for, at passe på sin egen taburet og ikke mindst nu, hvor krisen kradser for alvor, så tror jeg, at der skal en revolution til for at skabe et samfund, hvor alle ønsker at give opbakning til de danske værdier.\nDer er simpelthen gået for megen velfærd og bureaukrati i andedammen. og derfor holder den "almindelige" dansker sig til sofaen, og følger udviklingen fra fjernsynet eller andre nyhedskanaler. Det gør de fordi, at de ser, hvor svært det er for de modige politiker, som kun har en lille andel af magten, og som derfor kun kan foretage få ændringer, da de mangler stemmer fra deres politiske kollegaer.\nHvor ville jeg ønske, at vi havde amerikanernes stolthed, men desværre må jeg konstatere, at det i stedet er blevet alles kamp mod alle, for at sikre sig taburetten. Eller som man siger, når krybben er tom, så bides hestene.\nDer mangler kort sagt idealister og ikke levebrødspolitiker!\nOg så må man ikke sige, at Islam er at sammenligne med nazismen? Og hvorfor må man så ikke sige det?\nHvad nu vist det er sandt, må man så stadigvæk ikke sige det? Jeg er helt forvirret.\nMen det kan være vores alle sammens Islams ekspert Peter Kocsis kan udrede trådene.\n29. april 2013 - Jorgen Faxholm\nOest - Vest konflikt i 2500 aar\nVi glemmer at kampen mellem oest og vest er 2-3000 aar gammel.\nDe maaske vigtigste slag i verdenshistorien var Marathon og Thermopylae.\nDet var Asiaternes tro paa, at deres magt var tildelt dem af en over-gud, i dette tilfaelde Ahuru Mazda, imod graekernes logik, argumentation og frie tanker som forklaring paa den sociale proces.\nUden disse to sejre ville demokratets spirende ide vaere doed sammen med Themistokles og da vi ingen Sokrates ville have haft, faderen af analyse med observation, forklaring, afproevning og logisk slutning, ville vores videnskabelige metodik naeppe vaere opstaaet.\nDen Persiske herrekulturs udbredelse i Vesten ville derefter vaere fortsat uhindret og der ville ikke have vaeret nogen Romere, ingen renaisance, Goethe eller Beethoven.\nKort og godt: Aarhundreder med sort underkastelse og slaveri og en dominerende gudskultur, der ikke havde levnet individet nogen udfoldelse, men kraevet total underkastelse. Genkendeligt?\nEn senere tilkommen menneskefjendsk oerkenkultur havde heller ikke haft behov for at opstaa, da dens oprindelse allerede var indbygget i de allerede eksisterende religioner under Perserne.\nDet er naesten uhyggeligt, saa meget stats- og kulturprocesserne omkring begivenhederne i 490-480 BC minder om hvad der foregaar i dag.\nLigesom Vestens politiske partier i dag, kaevlede ogsaa de graeske bystater indbyrdes til de kunne se lysreflekserne i de Persiske spydspidser (laes: hoere muezzinen kalde fra moskeen i Botkyrka).\nMange afventede blot andres reaktion mens de fortsat levede deres eget lille provincielle liv med hovedet i sandet.\nEn stor del overgav sig uden diskussion til et liv i underkastelse ved synet af de fremstormende barbarer, idet de mente, at et liv under de nye guder ville vaere at foretraekke fremfor et liv under Sparta og Athen.\nEr der noget der daemrer?\nEn sammenligning: islam og nazisme\nModerne moderate muslimer har intet imod en sammenligning der påpeger ligheder mellem nazismen og islam og mellem Koranen og Mein Kampf. Når blot sammenligningen ender ud med at sætte islam højere end nazismen, så føler disse muslimer sig ikke det mindste krænket over sammenligningen.\nEn af de første der sammenlignede islam og nazisme var det danske ikon Karen Blixen, der som krigskorrespondent opholdt sig i Berlin i foråret 1940:\n"Mon der vel nogensinde har været noget som dette Tredje Rige? Af de foreteelser, som jeg i mit liv personligt har kendt til, er den, der kommer det nærmest, Islam, den muhamedanske verden og verdensanskuelse. - Ordet Islam betyder hengivelse, det er vel det samme, som Det tredje Rige udtrykker i sin håndsoprækning: Din i liv og død….\nDen muhamedanske verdensanskuelse har som nazismen en uhyre selvfølelse: Den rettroende står over alle vantro, én rettroende sjæl er mere værd end hele verdens guld. …\nI sine ritualer har Islam lighed med Det tredje Rige: de rettroende får ikke tid til at blive fremmede for hinanden. Nogle ting i "Min kamp" ligner kapitler i koranen. …\nIslam bærer præg af sin ørken-oprindelse, der er sandstorme i den og store luftspejlinger. Til gengæld, synes jeg, har Det tredje Rige en rent ekstatisk respektabilitet, honnet ambition på liv og død, i himlen og på jorden. Hvilken af de to mentaliteter, der er den farligste, er ikke godt at vide.”\nSelv om Blixen er positivt stemt over for både islam og nazismen ender analysen med, at hun foretrækker islam:\n”Islam er af de to det højeste ideal, fordi det er højere at tjene Gud end at tjene et fædreland eller en race. Råbet fra minareten: "Der er kun én Gud og Muhammed er hans profet," er af evigere natur end noget feltråb om det udvalgte folk. Halvmånen er et ædlere tegn end hagekorset …”\nAt islam er mere ”langtidsholdbar” end nazismen er jo sandt nok, men endnu mere langtidsholdbar er dog judaismen og kristendommen, med islam som det seneste skud på den monoteistiske stamme.\nBlixen forkaster kristendommens ideal om frelse gennem tro og/eller gode gerninger fordi hun ikke kan acceptere begrebet om arvesynd – en holdning som jeg deler. I islam står loven mellem Gud og mennesket, i kristendommen står Kristus imellem Gud og mennesket. Loven er ”mediet” for gudsforholdet i islam, Jesus Kristus er det i kristendommen. Derfor er lydighed mod loven den tilbørlige menneskelige holdning til Gud i islam, mens troen, forstået som tilflugten til Kristus, er det i kristendommen.\nOm islam er "et højere ideal" end judaismen og kristendommen må logisk set afhænge hvad den islamiske lov (sharia) konkret fordrer og hvad judaismen og kristendommen fordrer.\nDet er her islams etiske underlegenhed viser sig, for den islamiske lov har ingen fordring der svarer til den gyldne regel som universel fordring og intet der svarer til fordringen om at elske Gud af hele sit hjerte og sin næste som sig selv. Næstekærlighed som universel fordring er et ukendt begreb i islam, der opdeler verden i rettroende og vantro og pålægger de troende at føre hellig krig indtil hele verden tilhører islam.\nKaren Blixens forståelse af islam bygger ikke mindst på de personlige erfaringer hun havde med de fredelige muslimer hun beskæftigede på sin afrikanske farm i Kenya samt den opfattelse blandt de intellektuelle, at islam i mellemkrigstiden havde optrådt som en ret så fredelig religion, der ikke gjorde meget væsen af sig:\n”… Men man må da ikke tænke på det ældede islam, som vi nu kender til, efter at det har fundet sig en modus vivendi mellem verdensreligionerne. Man må gå elleve eller tolv århundreder tilbage, til mødet med den unge muhamedanske bevægelse, da den rejste sig og foldede sig ud som en fane og drog frem for at underlægge sig verden. Da må det have lynet og tordnet i skyerne, og de omkringliggende riger må have følt sig ilde til mode. …”\nHvis Blixen havde oplevet den islamiske vækkelsesbevægelse – islamismen og salafismen – der efter afkolonialiseringen rejste sig og foldede sig ud med global jihadisk terror sammen med alle de andre elementer i jihad-spektret, så ville hun sikkert ikke havde taget det forbehold i sammenligningen med nazismen, at det alene var det unge fremstormende islam hun tænkte på.\n29. april 2013 - Karsten\nForklaringen på venstrefløjens selvmodsigende støtte til islam ligger faktisk lige for. Man behøver ikke at studere ret længe før man indser, at socialismen gennem tiderne har været den kraft, der har båret alle rædselsherredømmerne til magten. Fascismen, nazismen, kommunismen og alle de andre blodige diktaturer er grundet på rendyrket socialisme. Læs selv. Socialister er simpelthen i bund og grund diktatoriske af personlighed. Og den næste grufulde -isme, socialisterne bringer til magten bliver islamismen. Islamismen, der som det første naturligvis likviderer socialisterne.\n30. april 2013 - peter kocsis\nJeg bad om dokumentation for følgende påstand af Ritto:\n"Dan Ritto : I lande som Danmark og Sverige er det en kendt sag, at venstrefløjens partier og politikere ligger næsegrus af beundring overfor islam"\n"Indtil da et par eksempler hvor svenske toppolitikere pisser på egen kultur og sætter islamisk eller fremmed kultur meget højere end den svenske. Det kan vel uden overdrivelse siges at være næsegrus beundring for de fremmede:"\ndu foretager her en glidnig af argumentationen, idet Islam som Ritto talte om nu bliver til " islamisk eller fremmed kultur" so mom disse t var det samme.\nDerro er dine eksempler heller ikke egnet til at dokumentere Rittos påstand:\n1)”Jag tror det är lite det som gör många svenskar så avundsjuka på invandrargrupper. Ni har en kultur, en identitet, en historia, någonting som binder ihop er. Och vad har vi? Vi har midsommarafton och sådana töntiga saker.”\nDette er ingen ros specielt af islam, men indvandrergruppers kultur i al almindelighed, som selvfølgelig består af andet og meget mere end Islam.\n2)”Ursvenskt är bara barbariet. Resten av utvecklingen har kommit utifrån.”\nDette har slet intet med Islam at gøre ,men sigter til den europæiske kultur i al almindelighed, som helt rigtigt er kommer ude fra til Sverige, ligesom til Danmark. hvad du kan forøvrigt læse om hos på\nMarie Krarup's blog i Berlingeren: Tak til Ansgar og Poppo.\n3)”Det var faktiskt inte vi svenskar som byggde Sverige. Det var människor utifrån.”\ndet samme som nr 2.\nendvidere skriver du at:\n4) "Vi bør være åbne og tolerante over for islam og muslimer fordi nå vi bliver en minoritet så vil de behandle os på samme måde."\nDenne citat er en forfalskning, hvad jeg tidligere har påvist indtil flere gange.\n"Sådanne tåbeligheder er der mig bekendt ingen dansk politiker der kommer i nærheden af."\nmen hermed har du allerede dementeret Ritto, der hævder at politikere i Danmark også ligger næsegruse af beundring. Tak.\n"Fordi venstrefløjens partier og politikere ligger næsegrus af beundring overfor islam, er det ikke det samme som at udtale en næsegrus beundring over for Islam.\nI den politiske verden er der som bekendt stor forskel på at tænke og udtale sig. Og man kan ikke dokumentere en tanke."\ndet er imponerende evner du har som tankelæser, men disse er desværre ikke meget bevendt i en objektiv debat,som jo kræver dokumentation.\nMen måske kunne du forklare mig grunden til, hvorfor venstrefløjens partier og politikere alle som en hidtil har holdt og stadigvæk holder deres næsegruse beundring for Islam så hemmeligt ,at den kun er tilgængelig for tankelæsere?\n"Og så må man ikke sige, at Islam er at sammenligne med nazismen? Og hvorfor må man så ikke sige det?"\nDer er ingen der forhindrer dig i at sige det, men hvis du siger det , har du også med det samme sagt ,at du hverken har forstået hvad Islam eller nazismen er.\n" Fascismen, nazismen, kommunismen og alle de andre blodige diktaturer er grundet på rendyrket socialisme."\nVrøvl. disse fænomener har intet overhovedet med hinanden at gøre.\n"Og den næste grufulde -isme, socialisterne bringer til magten bliver islamismen."\ndu bedes afsløre hvorhenne socialismen vil bringe Islam til magten. Kuba? Kina ? Nord korea?\n"islamismen, der som det første naturligvis likviderer socialisterne."\nHvorfor i alverden skulle så socialisterne bringe islamismen til magten hvis de selv bliver likvideret af denne?\nNB Hvorfor vil socialisterne ikke gerne selv have magten i stedet for uselvisk at lade andre ismer få den hele tiden?\n30. april 2013 - kurt Rosenstrøm\n...det er imponerende evner du har som tankelæser...\n30. april 2013 - Karsten Larsen\nIslam er ultra, ultra fascistisk højre-politik. Marxisme, naiv humanistisk Paradis-drøm.\nIslam er en krigerisk OLDTIDSKULTUR, der har stået i stampe siden år 750, hvor de muslimske oldtidsstammer havde indtaget Jerusalem og det krigeriske skrift Koranen blev skrevet af en række forfatterre (ikke Muhammed, han var en stammekriger, der var død længe før). Og Koranen læses den dag i dag af enhver, der kan arabisk. (Tænk, hvis vores stamme-kultur ikke havde flyttet sig siden og vi havde fået en "hellig bog" år 750, så havde vi endnu Vikinge-samfund i Norden!)\nIslam er oldtidskultur, karakteriseret ved, der ingen adskillelse er mellem overtro og hverdag. Islam er stamme-krig mod andre stammer. Islams mål er genindførelse af oldtidens stamme-samfund, oldtidens tankegang, oldtidens livssyn, oldtidens livsførelse. Sammenlignes med moderne ideologer, komme nazismen nærmest. Islam er OLDTIDSNAZISME - ikke alene et verdsligt, men også et overtros-diktatur.\nKommunisme er kun ønsket om et verdsligt diktatur. Adskillelse af materialisme og idealisme i forrige århundrede er en rene vrøvle-filosofi. Men på den bygger tankerne om "proletariatets diktatur".\nOvertro som livsgrundlag - er basis for Islamisk diktatur.\nMaterialisme som livsgrundlag - er basis for kommunistisk diktatur.\nI Iran banede en kommunistisk revolution vejen for den islamiske magtovertagelse. Den venstreorienterede (kommunistisk inspirerede) revolution blev kuppet af islamister og det islamiske diktatur blev dannet. Iran fik genindført en barbarisk oldtids-kultur - efter at have været et meget moderne, vestligsindet samfund.\nMed velstanden i Vesten mistede kommunisterne "den udnyttede lille mand" eller "arbejderen" i ideologien om en samfundsrevolution. Andre "udnyttede" måtte så erstatte "ham", arbejderen. Islam omtales ikke som en ideologi, men muslimer i DK som et "mindretal". Enhedslisten kæmper indædt for alle "små", små samfundsgrupper, små¨samfundsborgere og dem, der føler sig (!) udnyttet af systemet - det grimme kapitalistiske system. Der er ingen bredere synsvinkel, alt ses fra et lukket ideologisk system.......ligesom islam ser på verden fra et andet lukket ideologisk system.\nBegge kæmper imod det kapitalistiske/vantro samfund. Kommunister drømmer om et (kristen inspireret) paradis på jord. Islamister om det samme, hvor dog de sidder som diktatorer efter udrensning af os andre.\nEuropæisk filosofi er løbet helt af sporet.\nIslam er ingen religion - men renlivet oldtid, en ideologi hvorefter oldtidens overtrossamfund skal genindføres. Politisk en ultra, ultra højre fascistisk bevægelse.\nKommunisme er overtro uden guder, tro på et "humanistisk paradis", hvor alle lever i harmoni og ingen udnytter hinanden. Paradisdrøm uden en gud.......og hvad er der så sket i lande, hvor kommunisme er forsøgt praktiseret?\n;Og Koranen læses den dag i dag af enhver, der kan arabisk.\nKoranen er ikke skrevet på arabisk men på klassisk arabisk, som i forhold til moderne arabisk er som oldislandsk til moderne dansk. der er ingen arabere der kan læse klassisk arabisk uden at have studeret sproget i årevis.\nKL: I Iran banede en kommunistisk revolution vejen for den islamiske magtovertagelse.\nI Iran var revolutionen fra første færd islamisk og kommunisterne spillede kun et marginal position, hvilket også muliggjorde deres nemme elimination.\nKL :Iran fik genindført en barbarisk oldtids-kultur - efter at have været et meget moderne, vestligsindet samfund.\nI iran blev det vestligsindede demokrati i 1950 erne kuppet af den barbariske oltidskultur USA og en materialistiske vestlig barbarisk diktatur blev indført. Det var dette materialistiske barbari som befolkningen reagerede imod i den spirituelle slamiske revolution.\nKL .Enhedslisten kæmper indædt for alle , små samfundsgrupper, små samfundsborgere og dem, der føler sig udnyttet af systemet - det grimme kapitalistiske system\ndu går altså ind for genindførelse af børnearbejde i kulminerne 14 timer om dagen som i de gode gamle dage?\nKL.Materialisme som livsgrundlag - er basis for kommunistisk diktatur\nog hvilke åndelige fortrin kan din materialistiske kapitalistiske system prale af udover at have skabt nazismen og facismen?\n1. maj 2013 - peter kocsis\nRitto har ingen dokumentation\nDet viser sig nu selvfølgelig, at Dan Ritto ikke kan give nogensomhelst dokumentation for sin grotske påstand om at:\nI lande som Danmark og Sverige er det en kendt sag, at venstrefløjens partier og politikere ligger næsegrus af beundring overfor islam\ndvs udsagnet er frit opfundet og ligger på samme latterlige niveau som Rittos tro på at USA,s præsident er muslim.\nAt TFS forfalder tl at kolportere skurrile kommentatorer af så ringe intellektuel lødighed som Ritto viser endnu engang i klartekst hvor ringe respekt denne sekts ledere har for sig selv og egen discipel skare.\n2. maj 2013 - Kenneth Hansen\nAlt er vrøvl, hvis det udstiller ideologien islam.\nDet skorter ikke på eksempler på islams hellige krigeres gøren og laden anno 2013.\nDe skyder, voldtager, nedbrænder, truer forretningsdrivende til beskyttelsespenge, terrorbomber Boston Marathon, dræber i tusindvis af civile i Syrien, Irak, Mali og Indien.\nAlligevel kan Peter Koks-is altid komme med en bortforklaring: Vrøvl.\nHan er ikke værd at kommentere. Som Amerikanerne siger: Don't feed the troll.\n2. maj 2013 - kurt Rosenstrøm\nDet er rigtigt, der er ikke mange, der kan læse på de kanter. Men den klassisk islamiske voldsmænd behøver skam ikke at lære klassisk arabisk, hvorfor skal han det? Han behøver bare at lære et par enkelte sætninger udenad.\nAllahu Akbar (Gud er stor) før han kaster sine bomber eller springer sig til atomer, hvad der desværre ikke sker så tit mere.\nOg hvis han er mere avanceret kan han bræge:\nDer er ingen gud uden Allah og Muhammed er hans profet. ?? ???? ??? ??? ????? ????? ??? ????? ???? ????\nOg da de vel lærer det i vuggen, kan selv den største analfabet finde ud af det.\n4. maj 2013 - Boutique Croatie\nNorge er fortabt pga. venstrefløjen (AP)\nDen anden dag faldt jeg over nedenstående artikel (link nederst), som beskriver det nye, grufulde Norge, nærmere betegnet det indvandrerbefængte Groruddalen uden for Oslo. Det er en fortælling om, hvor vanskeligt og farligt det er at være ung norsk gut i det nye multikulturberigede Norge. Fortællingen er blevet tvunget bort fra sin oprindelige side (censur), og NRK har nægtet at dække den (af frygt), så her er den - endnu, for Stoltenberg og resten af Kompagniet til kristendommens og jødedommens udryddelse i Norge skal nok få fjernet dette link snart også!\nNorge er et eksempel til skræk og advarsel, for de er simpelthen et færdigt land, medmindre der kommer en meget voldsom reaktion fra den oprindelige befolkning: Jubelidioten Stoltenberg og Hezbollahs 'mand i Norge', Gahr Støre, siger nemlig glædestrålende 'Velkommen, kom og få gratis mad, bolig og uddannelse' til mindst 80.000 indvandrere fra afrika og midtøsten hvert år nu! Goodbye, Norway! Den 17. mai bliver i år fejret med optog igennem Oslo ledet af en islamist - med det sorte islam-flag. Clap in your hands! This is the new al-Scandinavia!\nNæsegrus beundring for islam...\nJeg synes, at diskussionen om ovennævnte er kørt ret meget af sporet! Det er ligetil, blot se på fakta: Sverige tager nu ALLE syrerer ind, hvis de kommer og beder om asyl, som om de ikke har nok indvandrere allerede! Norge tager også stort set alt ind, som kommer og beder om del i oliepengene, og nu lader de islamister gå forrest i 17. mai-optoget. Det taler vel for sig selv. Husk også lige på, at det både i Sverige og Norge er forbudt at kritisere islam, og Likestillings- og diskrimineringsombud, Beate Gangås, fik i Norge i 2009 forud for valgkampen politikere til at underskrive, at de ikke ville kritisere islam og muslimer. Hvor er vi så henne, når idiotiske politikere kommer med den slags censur? Man behøver således ikke at komme med flere eksempler på, at disse folk enten ligger næsegrus i beundring (eller frygt) for muslimer og islam. Det er en omsonst diskussion, for sceanariet taler for sig selv. Lige nu sidder jeg bare og tænker på, hvorfor vi ikke er tusind mennesker, der møder op til 17. mai i Oslo og går med det israelske flag..... Vi ville nok blive arresteret.\nIslams 'berigende' kultur\nPeter Kocsis, du siger, efter at have citeret Mona Sahlin:\n"Dette er ingen ros specielt af islam, men indvandrergruppers kultur i al almindelighed, som selvfølgelig består af andet og meget mere end Islam."\nHvad, om jeg må spørge???\nJeg formoder, at Sahlin har udtalt netop dette om muslim, for ingen anden indvandrende gruppe har som muslimer en fælles såkaldt religion, som i realiteten er en ideologi, som binder dem sammen, vel at mærke på en særdeles farlig og samfundsødelæggende måde. De kriges i Mellemøsten og har siden muhammeds tid gjort det, sunni mod shia, og det vil også komme i Vesten, men indtil videre er det 'dem mod os' og vore værdier. Dermed forbindes de sammen af 'limen' islam. Jeg ser intet, som kan begrunde, at de overhovedet bidrager med noget positivt, jeg ser INGEN kultur, men et fælles, ideologisk had, som har til formål at skabe kaos og ustabilitet i det hedenske vesten! Jeg ser en frækhed uden sidestykke, for de bringer deres stammeriter med sig herop, inkluderet fx æresdrab, når deres døtre bliver for vestlige, drive-by-shootings i SAMTLIGE vestlige byer, hvor de er i stort tal, voldtægt i titusindvis i fx Sverige og Norge! Vidste du, at Sverige nu ligger tæt på Sydafrika, når det gælder antal voldtægter?? Begået af hvem, monstro? Ikke af kinamænd eller svenskere eller marsmænd! Nej! Af den kulturberigende ur-befolkning fra det islamiske Mellemøsten og Afrika! Jeg ved, hvad jeg taler om, for jeg er selv blevet forsøgt overfaldet i Paris (mit temperament fik dog araberen på andre tanker..), og en bekendt i Norge er blevet forsøgt dræbt og voldtaget. Det eneste positive ved 'kulturberigelsen', som jeg kan få øje på, er kebab'en, og den er sandsynligvis i virkeligheden nok opfundet af israelerne....


Kontant støtte til dømt Hedegaard - trykkefrihed.dk\nKontant støtte til dømt Hedegaard\n11. maj 2011 - Artikel - af Helle Baldersbæk\nPsykologen Nicolai Sennels har på under en uge samlet 17.000 kr. ind i støtte til Lars Hedegaard.\nPå under en uge er der samlet 17.000 kroner ind til hjælp til betaling af ”racisme”-dømte Lars Hedegaards bøde.\nMed mandagens status på 17.000 kroner er pengene til bøden hjemme, men som Lars Hedegaard skriver på forsiden af Vi er Lars, så kan han forsikre, at ethvert beløb der kommer ind, vil gå ubeskåret til at forsvare den frie tale.\nDer vil komme andre kampe, og derfor er vi nødt til at være forberedte, skriver han på forsiden.\nManden bag initiativet er psykolog og folketingskandidat for DF, Nicolai Sennels. Han var hurtig på sms og telefon, og på ingen tid blev der oprettet en hjemmeside og en konto samt sendt pressemeddelelser ud.\nInitiativet fik en kølig modtagelse af de etablerede medier, men Sennels er ikke forbavset over det.\n”Den folkelige opstand har fået en renæssance. Nyhedsbloggene knopskyder, og avisernes oplagstal falder.\nVi vil have nyheder om det, der bekymrer os - og ikke Ritzaus Bureaus og tv-nyhedernes glatbarberede udgave af den virkelighed, vi selv og vores børn står op til hver dag”, siger Nicolai Sennels.\nNicolai Sennels lægger vægt på, at initiativet ikke udelukkende er en støtte til ytringsfriheden men også udtryk god gammeldags solidaritet, venskab og idealisme.\nNicolai har selv oplevet begrænsningen af ytringsfriheden. Han arbejdede som psykolog for Københavns Kommune, og han blev truet med fyring, hvis talte højt om sine professionelle erfaringer med terapi med kriminelle muslimer.\nSennels så stort på truslen og besvarede den ved at skrive en bog om sine erfaringer.\nAt arbejde på græsrodsniveau og samle penge ind juridisk bistand til mennesker, der kommer i myndighedernes søgelys ved at tale højt om det, der helst skal ties ihjel, er ikke nyt.\nDer er også etableret en forening, Bent Jensen-foreningen, der støtter historikeren Bent Jensen, der vurderede en tidligere journalist som KGB-agent.\nMan kunne argumentere for, at der ikke er meget straf i at idømme en mand en bøde, og så iler folk til for at betale den for ham. Man kunne også argumentere for, at der dybest set er tale om foragt for loven. Til det siger Nicolai Sennels:\n”Når borgerne går sammen og med glæde betaler hinandens bøder for at have overtrådt love, de mener er urimelige, er det et udtryk for lav respekt for både lovgivere og den pågældende lov.”\nForlanger vor folkeret\nLars Hedegaard supplerer med at det er en tid som denne, at græsrodskræfterne må træde i karakter.\n”Det minder mig om andet vers i den danske oversættelse af Internationale, der lyder således: Ej nogen mægtig gud og kejser og folkehøvding står os bi.\nNej, selv til kampen vi os rejser, vor folkeret forlanger vi”, siger Lars Hedegaard og tilføjer, at det lyder svulstigt for nutidige ører, men da teksten blev skrevet, var det sådan, man tænkte og udtrykte sig.\nLars Hedegaard vurderer situationen nu til at være værre end dengang, så derfor finder han teksten aktuel.\nBegrebet solidaritet blev brugt flittigt i toneangivende politiske kredse i 1970’erne, og der er gået så meget inflation i ordet, at ingen vover at sige det højt længere, men initiativet for at holde Lars Hedegaard økonomisk skadesløs, er et udtryk for solidaritet.\n”Jeg kan kun sige, som jeg har sagt tidligere, at jeg er meget taknemmelig over initiativet. Jeg er ikke den første, man forsøger at lukke munden på, og jeg bliver ikke den sidste. Det varmer at mærke, at man ikke står alene i hele verden”, siger Lars Hedegaard.\nIndsamlingen kan følges på hjemmesiden, hvor man også kan se, hvem der har doneret.\n11. maj 2011 - Allan Hansen.\nKaffe og kage.\nKære Lars Hedegaard\njeg gir´en smørstang!\nKig forbi. Keep smiling.\nTrykkefrihedsselskabet er blevet blokeret fra Facebook\nTony Blairs institut opfordrer til at begrænse 'hadgruppers' ytringsfrihed\nHvis du blot nævner denne mands navn på facebook, bliver du blokeret\nFacebook udøver trusler og censur mod Trykkefrihedsselskabet\nAia Fog skyder Trykkefrihedsselskabets efterårssæson i gang\nVariants of the “The Bullies’ Prerogative”\nAre the universities more afraid of the students than of being shamed in the media?\nEr universiteterne mere bange for de studerende end for at blive udskammet i medierne?\nVarianter af voldsmandens veto\nHar vi egentlig så meget at lade svensken høre?\nSocialministeren forsvarer Socialtilsynets magtfordrejning og angreb på ytringsfriheden og gør trusler til offerets ansvar\nVi skal holde op med at betragte os selv som en undertrykkende kolonimagt og stille krav til det grønlandske hjemmestyre om at skabe orden i eget hus\nGodt at Godhavnsdrengene fik deres undskyldning. Nu er det Danmarks tur til at få gjort skaden god igen


Analytiker: Europæisk hvede opretholder sin konkurrenceevne | LandbrugsAvisen\nOven på en 8 procent stigning til møllehveden siden starten af denne måned, er det helt naturligt med profittagning. Foto: Arkivfoto\nSojakomplekset understøttes af lav konkurrence på eksportmarkedet, mens europæisk hvede holder sin konkurrenceevne.\nDet europæiske afgrødemarked korrigerede i går endnu en dag lavere. Oven på en 8 procent stigning til møllehveden siden starten af denne måned, er det helt naturligt med profittagning der afføder en korrektion, men det svære spørgsmål er altid at spå om hvornår den indtræffer.\nVi argumenterede tidligere på ugen for, at en accelereret stigningstakt ud på oversiden af trendkanalen, er de første tegn på, at følelserne tager over og nogen begynder at løbe efter markedet. Trods korrektionen handler vi fortsat på overkøbte niveauer i overkanten af trenden.\nMen korrektionen har foreløbig været relativ rolig, uden hovedløse bevægelser, så køberne\nlurer stadig i kulissen. Derfor er det endnu for tidligt at konkludere, at toppen har indtruffet. Næste års produktionsbekymringer er ikke overstået og efterspørgslen forbliver stærk, trods disse højere prisniveauer.\nAlgeriet har denne uge købt en anstændig mængde hvede på anslået 720.000 ton til priser omkring 275 $/ton C&F. Oprindelserne er valgfrie men bliver sandsynligvis en blanding af europæiske varer, fordelt på Baltikum, Tyskland og Frankrig.\nSenere i dag får også resultatet af en Egyptisk hvedetender, som også vil blive fulgt nøje, og vise konkurrenceforholdet mellem europæiske- og sortehavsvarer.\nSpørgsmålet er om europæiske varer i denne sammenhæng vil være konkurrencedygtige, idet fragtomkostningerne er højere. Falder tender’en ud til fordel for europæiske/franske varer, kan det understøtte møllehveden sidst på dagen, da det vil være en stærk bekræftelse på, at europæiske varer er\nbillige sammenlignet med konkurrerende eksportoprindelser.\nSamtidig er det ganske utraditionelt at europæiske varer er så konkurrencedygtige på denne tid af sæsonen, da den europæiske hvedes konkurrenceevne, de seneste år har stået stærkest i anden halvdel af sæsonen.\nEfter en kraftig stigning onsdag, fandt rapsfrøene i går ikke nye købsinteresser omkring modstanden i 395€, og lukkede uændret.\nRapsfrøene er fanget lidt i et tomrum, hvor fundamentalerne i oliefrøene/vegetabilsk olie på den ene side er positivt understøttet af en stram forsyningsbalance på tværs af raps-, canola-, solsikke- og palmeolie,\nmen på den anden side møder modstand fra et overforsynet oliemarked, med haltende efterspørgselsvækst.\nBegynder råolien at finde styrke på opsiden, vil det udmønte sig i nye prisstigninger til det vegetabilske\nSojaskrå sætter nyt toppunkt\nEt lyspunkt i gårsdagens ellers let prisnegative marked var sojakomplekset, hvor skråen satte et nyt toppunkt.\nUSA er stort set ene om at forsyne de globale sojaimportmarkeder i øjeblikket, men har svært ved at\nimødekomme efterspørgslen fra eksportmarkedet og det indenlandske forbrug samtidig. Samtidig kigger man ind i lavere slutlagre, og det fører naturligt prisstigninger med sig.\nPrisstigningerne til sojabønner fik tidligere på året crushspreadet til at køre ind, men eftersøgende stigninger til sojaolien og senest sojaskrå, har gjort crush marginerne mere attraktive, og øget den indenlandske efterspørgsel på bønner i USA, hvilket som skrevet falder sammen med en høj efterspørgsel efter bønner til eksport.\nPå den kortere bane, bør sojaskrå på disse overkøbte niveauer begynde at møde modstand fra profittagning i 390-400$ niveauet. Forsyningsbalancen efterlader ikke meget plads til produktionsforstyrrelser henover den sydamerikanske vækstsæson.\nDriftsleder til Lundebjerggaard\nTvangsauktioner House: 180 m² Commercial: 506 m² Area: 13,51 ha\n22. okt 11:57\n20. okt 12:49\nAfgrødemarked: Rusland overvejer strategiske hvedelagre


Høringssvar til udkast til bekendtgørelse om politiets tilsyn med dømte seksualforbryderes overholdelse af idømt forbud, Justitsministeriets 2019-731-0042.\nJustitsministeriet har den 29. april 2019 sendt ovenstående udkast i høring. Udkastet udspringer af seneste ændring af straffelovens § 236, hvorom Landsforeningen af Forsvarsadvokater afgav høringssvar 12. februar 2019 under 2018-731-0041 og der henvises hertil.\nLandsforeningen skal bemærke følgende:\nDer påtænkes tillagt politiet mulighed for at foretage ransagninger m.v. uden forudgående kendelse og uden efterfølgende prøvelse af domstolene.\nSådanne indgreb kan foretages uden mistankegrundlag trods det faktum, at indgrebet skal foretages for at konstatere, hvorvidt et idømt forbud overholdes og dermed med udsigt til strafferetlig forfølgning, hvis forbuddet ikke ses overholdt.\nReglerne indeholder intet forbud mod retsforfølgning ved tilfældighedsfund – hvorved tænkes på de eventuelle situationer, hvor politiet ved en ransagning finder f.eks. koster eller narko på den pågældendes bopæl eller lignende.\nYdermere indeholder reglerne adgang til indgreb i meddelelseshemmeligheden uden begrænsning. Et område hvor retsplejeloven indeholder skærpede krav til strafbarhed m.v. og endvidere beskyttelse af meddelelser mellem den sigtede og personer fritaget for vidnepligt som præster, advokater og lignende.\nDet er for landsforeningen meget vanskeligt at se, hvorfor et tilsyn skal have så vidtgående beføjelser, at enhver retssikkerhed i realiteten ophæves for seksualdømte også for forhold, der ikke ses omfattet af et idømt forbud.\nLandsforeningen skal således fortsat udtrykke stor betænkelighed ved, at der tillades så vid adgang til at foretage i realiteten straffeprocessuelle indgreb uden den modsvarende retssikkerhed.\nDer etableres en tilstand af fredløshed overfor seksualdømte, uden der endda foreligger bare indikation af, at de overtræder et idømt forbud.\nLandsforeningen anerkender, at et idømt forbud skal følges op af et effektivt tilsyn – og har således ikke bemærkninger til, at politiet kan kontrollere den dømtes fysiske tilstedeværelse sammen med personer omfattet af forbuddet m.v. (altså umiddelbart konstaterbare forhold) – men det bør endvidere nøje overvejes, om politiet med rimelighed på månedlig basis kan inddrage en dømt persons mobiltelefon eller PC uden mistankegrundlag. Navnlig når henses til, at der reelt ingen frist er for beslaget og en undersøgelse erfaringsvis kan tage måneder.\nHøringssvar til udkast til bekendtgørelse om politiets tilsyn med dømte seksualforbryderes overholdelse af idømt forbud, Justitsministeriets 2019-731-0042. /Default.aspx?ID=1052&newsid=17318&Action=1&M=NewsV2&PID=5790


Canon kan igen fejre sin førsteplads på det globale marked for digitale kameraer med udskiftelige objektiver | Canon Danmark\nSpejlløst kamera - EOS RP\nNyhed - 26 Marts 2020 09:41\nCanon kan igen fejre sin førsteplads på det globale marked for digitale kameraer med udskiftelige objektiver\nFor 17. år i træk1 (fra 2003 til 2019) fastholder Canon sin førende, globale markedsandel for virksomhedens digitale kameraer med udskiftelige objektiver (DSLR- og spejlløse kameraer).\nUnder konceptet 'Hastighed, Komfort og Høj billedkvalitet' udvikler Canon de vigtigste systemkomponenter, som findes i virksomhedens EOS-serie af kameraer med udskiftelige objektiver – CMOS-billedsensorer, billedprocessorer og udskiftelige objektiver. Dette resulterer i et vidtfavnende produktsortiment: Fra højtydende flagskibsmodeller, som professionelle fotografer verden over anvender hver dag, til entry level-modeller, der giver brugere mulighed for at få glæde af høj billedkvalitet og nem betjening. Canon fortsætter med at understøtte sine kunders forskellige behov verden over.\nDa DSLR-kameraer begyndte at blive tilgængelige for et bredere markedssegment, introducerede Canon sit revolutionerende EOS 300D (i september 2003). Dette banebrydende kamera, der kunne købes til en konkurrencedygtig pris og havde et kompakt og let design, erobrede den største markedsandel på verdensplan og åbnede op for vækst i DSLR-markedet. Siden da har Canon fortsat med at lancere en række banebrydende produkter, herunder EOS-1D-serien til professionelle, samt EOS 5D-serien, som har banet vejen for videooptagelse med digitale spejlreflekskameraer.\nMed lanceringen af EOS R-systemet i oktober 2018 introducerede Canon nye muligheder for fotografisk historiefortælling. Med produkter som det spejlløse, fullframe EOS R-kamera og RF-objektiver, som arver virksomhedens optiske teknologier, hjælper de nye produkter med at udvide Canon EOS-systemet yderligere.\nI 2019 lancerede Canon en række attraktive produkter2, herunder det spejlløse, fullframe EOS RP-kamera (i marts) og EOS 90D DSLR (i september). I virksomhedens stræben efter at udvide sit sortiment yderligere har Canon kunnet sikre sig den største globale markedsandel for 17. år i træk.\nCanon er p.t. i gang med at udvikle det spejlløse, fullframe EOS R5-kamera, der vil være udstyret med en nyudviklet, fullframe CMOS-sensor, og som vil give brugerne muligheden for at lave hurtige kontinuerlige optagelser af stillbilleder og optage 8K-videoer. Derudover arbejder virksomheden også med udviklingen af ni RF-objektiver, herunder RF100-500mm F4.5-7.1 L IS USM. Objektiverne forventes at blive lanceret i løbet af 2020.\nCanon vil fortsætte med at forbedre sine forskellige imaging-teknologier ud fra virksomhedens optiske kerneteknologier for at udvikle og skabe et endnu stærkere EOS-system med både DSLR- og spejlløse kameraer, der åbner for nye måder at udforske billedoptagelse på, samtidig med at virksomheden arbejder for at imødekomme behovene fra en mere og mere forskelligartet brugerskare og promovere udbredelsen af foto- og videokultur.\nIssei Morimoto, Senior Vice President hos Canon Imaging Technologies & Communications Group i EMEA, kommenterer: "Fastholdelsen af vores førerposition på markedet for digitale kameraer med udskiftelige objektiver er en bedrift, som skal fejres, og det bekræfter Canons dominans og engagement inden for denne præstigefyldte kategori. Med et markedsførende produkt som EOS R5 – der er under udvikling – er det vigtigt, at vi fortsætter med at demonstrere teknisk og optisk innovation i alle vores produkter, så vi kan blive ved med at levere fortræffelige, driftssikre og værdiskabende produkter til vores kunder i hele EMEA."\nMere information om Canons digitale kameraer med udskiftelige objektiver findes her: www.canon.dk/cameras/interchangeable-lens-cameras\n1 Baseret på en Canon-undersøgelse.\n2 Canon lancerede seks kameraer med udskiftelige objektiver i 2019: EOS RP (marts), EOS 250D (april), EOS 90D (september), EOS M6 Mark II (september), EOS M200 (oktober), EOS Ra (december).\nProduct Intelligence Professionel mal@canon.dk +4570155005\nStørrelse: 3900 x 2600, 1,43 MB\nStørrelse: 1700 x 1134, 167 KB\nStørrelse: 1700 x 1469, 480 KB\n13 Februar 2020 07:26\nProfessionelt spejlløs på en helt ny måde – Canon annoncerer udviklingen af det banebrydende EOS R5 med 8K-video\nCanon annoncerer i dag udviklingen af EOS R5, et fullframe, spejlløst kamera, der bygger videre på det revolutionerende EOS R-system.\n28 August 2019 09:12\nCanon styrker sin EOS-portefølje med et nyt spejlløstkamera EOS M6 Mark II og DSLR-kamera EOS 90D\nCanon annoncerer i dag lanceringen af to utroligt hurtige kameraer med høj opløsning – et DSLR-kamera og et spejlløstkamera.


april 2013 - Randi Glensbo\n24. april 2013 4 kommentarer\nVi var til fødselsdag hos mellemste søn i søndags. Samme søn er jo Sanders far, og da vi ankom, modtog Sander os med spørgsmålet “Hvorfor kommer I?” Samme spørgsmål blev stillet til alle gæster.\nSander er nemlig en rigtig Spørge Jørgen lige i øjeblikket. Han spørger om alt mulig og umuligt. Det er ikke alle spørgsmål, der er lige enkle at give et fornuftigt svar på.\nJeg havde helt glemt, hvor mange spørgsmål en knapt fireårig kan udsætte sine omgivelser for. Det gav anledning til at tænke tilbage på mine egne børns spørgelyst, da de var små.\nMandag og tirsdag havde vi tjansen med at hente Sander i børnehaven. Han blev begge dage rigtig glad for at se os, da vi kom for at hente ham, men for katten da hvor kan lunten være kort hos sådan en lille purk, der har været i børnehave en hel lang dag. Sander sover ikke til middag mere, så han er virkelig træt og godt brugt, når han bliver hentet ud på eftermiddagen.\nVi har aldrig selv prøvet at få passet vores børn i institution hele dagen, så for os er det lærerigt at få så konkret et indblik i, hvordan hverdagen er skruet sammen for de fleste børnefamilier nu om stunder.\n15. april 2013 6 kommentarer\nFor få dage siden havde vi stadig lidt sne i haven.\nI dag har jeg høstet årets første purløg i haven – friskklippet purløg i april er skønt og bliver her i huset nydt med andagt.\nI går, da jeg var ude at gå tur, frøs jeg lidt, selv om jeg havde min tykke vinterjakke på. Da jeg gik en tur for en time siden, havde jeg skiftet vinterjakken ud med den tynde sommerjakke, og den var næsten for varm.\nForåret er over os, og som sædvanlig har jeg en følelse af, et det er kommet, mens jeg lige blinkede.\n12. april 2013 10 kommentarer\nKähler holder lagersalg i Næstved.\nDet var første dag i går, så jeg tænkte, at jeg lige ville stikke forbi og se, om jeg kunne få fat i den Omaggio skål, det ikke lykkedes mig at finde ved det seneste lagersalg.\nDet lykkedes heller ikke denne gang. Skålen var ikke at finde i den farve, jeg ønskede mig. Lige præcis den farve er vist helt udgået, så vidt jeg nu har forstået. Så det blev et kompromis. Jeg købte skålen i den næstbedste farve.\nNu går jeg og kigger lidt på den og synes egentlig bare, at den er rigtig pæn.\n10. april 2013 6 kommentarer\nFor to døgn siden sad jeg i Nyhavn og slikkede solskin sammen med min bedste veninde. Vi sludrede, snakkede, grinede og ordnede verdenssituationen, som kun veninder kan gøre.\nVi fik også tid til at shoppe, ose og kigge på mennesker.\nVi spiste vores frokost i solskinnet på Kultorvet blandt en masse andre mennesker, der – ligesom os – var helt høje af solskin og forårsstemning.\nEfter sådan en dag er man tanket godt op med solskin, samtale, grin, humor og oplevelse. Efter sådan en lille pause er man fuld af energi og lyst til at tage fat på hverdagen igen.


Sådan halveres din elregning\n21/05/2012 KL. 18:24\n
Danske forskere udvikler et magnetisk køleskab, der bruger langt mindre strøm.
\nAf BERIT VIUF, Videnskab.dk\nBegrebet køleskabsmagneter får en helt anden betydning, når forskerne på DTU Energikonvertering har dem i hænderne. Ved hjælp af kraftige magneter er det nemlig muligt at sænke temperaturen fra stuetemperatur til vintergrader.\n»Det, vi har gjort som de første i verden, er at sænke temperaturen med 20,5 grader, samtidig med at man køler 100 watt. Når du kommer hjem med dine varer fra Bilka og lægger dem ind i køleskabet, er de jo varmere end køleskabet, og derfor kræver det en effekt at køle dem ned. Det har ingen andre forskningsgrupper, der arbejder med magnetisk køling, været i stand til,« siger Christian Bahl til Videnskab.dk.\nKøleskabe sluger strøm\nHan er seniorforsker på DTU Energikonvertering og en af de forskere, der står bag det såkaldte MagCool – en af Det Strategiske Forskningsråds satsninger.\nLæs også på Videnskab.dk: Er denne dreng magnetisk?\nDe køleskabe, der står i de fleste danske hjem, bruger meget mindre energi end tidligere. Men det er stadig en af de maskiner i boligen, supermarkedet og restauranten, der sluger mest strøm.\nDet, der bruges som køleeffekt i traditionelle køleskabe, er gas, som skal sættes under tryk. Det koster elektricitet, og selvom de seneste 10-15 års udvikling har betydet mere energieffektive kompressorer, så er det begrænset, hvor meget længere ned de kan gå i strømforbrug.\nHer kan magnetisk køling være den teknologi, der gør det muligt. Magneternes effekt er reversibel – det betyder, at der kun skal tilføres et minimum af energi, da magneterne ikke taber energi undervejs og dermed skaber køleeffekten af sig selv. Der skal dog stadig bruges lidt energi til bl.a. at pumpe kølevand rundt i systemet.\nLæs også på Videnskab.dk: Køleskabet skal være erotisk\nForskerne vurderer, at der kan spares minimum 30-40 procent af strømforbruget ved at gå over til magnetisk køling.\nTeknologien betyder samtidig, at det er muligt at undgå de drivhusgasser, som stadig bruges i mange køleskabe.\nLæs hvordan det magnetiske køleskab virker på Videnskab.dk\nLÆS OGSÅ: Varmepumper giver ingen besparelse


Dalslandskanalen - tur/retur: Langt smukkere tur end forventet\nDet blæser ved kysten, så vi er trukket ind i landet. I dag tog vi hele vejen øst om øen Orust ind til Uddevalla.\nDer er stort set ikke en båd på vandet, når man kommer væk fra skærgården. Så det er en stor omvæltning fra den sidste uges myldretid.\nVi var blevet "advaret" om, at det var en kedelig tur. At der overhovedet ikke var noget at kigge på. Men det passede heldigvis ikke. Til trods for at det regnede det meste af vejen, var det en meget smuk tur gennem et landskab, der blev mere og mere frodigt efterhånden som der blev mere og mere læ for den fremherskende vestenvind, der blæser ude fra Skagerrak.\nI Uddevalla fik vi besøg af Per, Anna og Mikael, som vi havde lært at kende i Kungälv. Vi fulgtes med dem ad Nordre Älv til skærgården\nRené gav Mikael en en guidet tur rundt i alle Bodils gemmer og mekanik, hvilket var meget populært hos den 6 årige knægt.\nNu må vi se, hvor hurtigt vejret tillader, at vi returnerer til skærgården.\nSidst vi lå i læ (i Kungälv under stormen i sidste uge af juli) var der mange både i skærgården, der måtte have assistance, fordi de kom i vanskeligheder i stormenda de røg på klipperne. Fatter ikke folk går ud, nå der er varslet op til 23 meter pr. eks. og 5 meter høje bølger.\nAng. bølger: Så tror man jo, at en elv altid er forholdsvis rolig, men Anna og Per (på billedet) fortalte om deres tur på Göta Elven fra slusen i Lilla Edet til Kungälv d. 30. juli. Den havde været rigtig styg med 2 meter høje bølger, der havde slået ind over båden.\nPå en anden sejlbåd havde de kunnet se hele kølen, når den blev løftet op af bølgerne. Tænk at der kan dannes så høje bølger på en elv, når vandet presses op i elven af blæsevejr i Skagerrak\nDagens vejr: Regn - 19 grader - svag vind\nSejlet i alt: 914 sømil på 160 timer og 36 min\nBarometer: 1014 millibar\nEtiketter: Bohuslän, Göta Älv, Orust, Skagerrak, Uddevalla\nLars B, Frederiksværk 12. august 2009 kl. 21.26\nKære Gitte og René - utroligt hvad nettet kan bringe. Jeg ledte efter billeder af René, det er jo snart din 44-års fødselsdag... Du er blevet ældre siden sidst vi sås - gråt hår og det hele. Gisp gisp med det kolde vand... Gode billeder og fin tekst, Gitte. Hav en rigtig dejlig tur, og stort til lykke på lørdag ! Mange varme hilsener, Lars :-)


Erhvervsstyrelsen anfører på side 69 i det udsendte udkast til markedsafgrænsning på detailmarkedet for fastnettilslutninger (marked 1), at: - PDF\nDownload "Erhvervsstyrelsen anfører på side 69 i det udsendte udkast til markedsafgrænsning på detailmarkedet for fastnettilslutninger (marked 1), at:"\n1 Erhvervsstyrelsen Langelinie Allé København Ø Sendt til Telia Danmark Filial af Telia Nättjänster Norden AB, Sverige Holmbladsgade København S Tlf.: Fax: CVR-nr.: Høring over markedsafgrænsninger og -analyser på markederne 1, 2 og 3 Erhvervsstyrelsen har i to s af henholdsvis 31. maj 2013 og 3. juni 2013 anmodet om bemærkninger til udkast til markedsafgrænsninger og -analyser på detailmarkedet for fastnettilslutninger (marked 1) samt engrosmarkederne for henholdsvis for fastnetoriginering (marked 2) og fastnetterminering (marked 3). DATO 28. juni 2013 Telia har følgende bemærkninger til de fremsendte dokumenter: Detailmarkedet for fastnettilslutninger (marked 1) Frit operatørvalg Erhvervsstyrelsen ophævede ved den seneste markedsafgørelse af 22. december 2010 over for TDC på detailmarkedet for fastnetabonnementer til privat- og erhvervskunder (marked 1) forpligtelsen til at tilbyde frit operatørvalg. Den 1. maj 2013 afskaffede TDC fast operatørvalg over for selskabets privatkunder. Erhvervsstyrelsen anfører på side 69 i det udsendte udkast til markedsafgrænsning på detailmarkedet for fastnettilslutninger (marked 1), at: Det er Erhvervsstyrelsens vurdering, at konkurrencesituationen fortsat i dag er en anden, end da frit operatørvalg i sin tid blev indført på markedet, idet de alternative udbydere har mulighed for at tilbyde slutbrugerne formidling af taletrafik på anden vis, i og med at de alternative udbydere i dag har flere muligheder for at tilbyde slutbrugeren fastnetabonnementer. Yderligere kan Erhvervsstyrelsen se, at fast operatørvalg (for private slutbrugere) alene har udgjort ca. 1 pct. af det samlede marked. Telia skal i forbindelse med ovenstående henlede styrelsens opmærksomhed på, at TDC s afskaffelse af fast operatørvalg over for selskabets privatkunder havde en række meget uhensigtsmæssige konsekvenser. Således påførte afskaffelsen af fast operatørvalg en række alternative operatører et ganske omfattende arbejde med at flytte kunder, og det kunne ikke undgås, at alle operatører mistede en del trafik og havde et økonomisk tab, som følge af den ændrede regulering. Dette var og er selvsagt ganske utilfredsstillende for Telia (og andre alternative teleselskaber, som\n2 blev påvirket af regulering). Efter Telias opfattelse, er det i det hele taget meget problematisk, at reguleringen blev lempet over for TDC, idet TDC fortsat har en usædvanlig stærk position på fastnetmarkederne i almindelighed. Telia må desværre erkende, at der nu næppe er grundlag for at genindføre fast operatørvalg på privatkundeområdet, idet TDC allerede har afskaffet muligheden og branchen har indrettet sig herefter. Telia skal imidlertid opfordre Erhvervsstyrelsen til at genindføre en forpligtelse over for TDC til at tilbyde frit operatørvalg, herunder fast operatørvalg, på erhvervsområdet. I tilknytning hertil skal Telia bemærke, at såfremt TDC fjerner muligheden for frit/fast operatørvalg (FO) for erhvervsabonnenter, vil det påvirke omkring i alt a-numre hos Telia og hos Service Providers (SP ere) bag Telias net. Således vil kundernes trafik automatisk blive flyttet tilbage til TDC og det vel at mærke uden kundernes accept. Hvis TDC afskaffer muligheden for FO, vil Telia og SP erne i praksis kun kunne fastholde kundernes FO-trafik, hvis det lykkes at gensælge kunderne et fastneteller ISDN2 abonnement. Det er vanskeligt at vurdere, i hvilket omfang det vil være muligt for Telia og de berørte SP ere i fællesskab at afværge de negative konsekvenser ved et bortfald af FO for erhvervsabonnenter. Der er imidlertid ingen tvivl om, at såvel Telia og SP erne vil miste en ganske betydelig del af sin erhvervskunderelaterede fastnettrafik. Det kan i den forbindelse oplyses, at Telias tidligere forsøg på at flytte TDC s fastnet- og ISDN2-abonnementer med aftale om FO-trafik har vist, at succesraten er meget lav (<10%). Dermed vil en ophævelse af FO reelt indebære, at der blot flyttes forretning fra billigere udbydere af FO-trafik til markedets dominerende og dyreste udbyder af fastnet telefoni, hvilket kun vil være til gavn for TDC og i direkte modstrid med kundernes præference for lave priser. Telia ser det endvidere som en barriere for SP erne, at disse er tvunget til at foretage nye investeringer, dels i gensalgsaftaler med TDC, dels at afholde udviklingsomkostninger til udvikling af interface mod TDC s bestillingssystemer for at kunne indtage og fastholde nye og eksisterende erhvervskunder. På baggrund af ovenstående er det således Telias opfattelse, at Erhvervsstyrelsen bør genindføre forpligtelsen over for TDC til at tilbyde frit operatørvalg på erhvervsområdet. Engrosmarkedet for fastnetoriginering (marked 2) Antal regionale samtrafikpunkter Erhvervsstyrelsen anfører i delkonklusionen på side 63 i det udsendte udkast til markedsafgrænsning på engrosmarkedet for fastnetoriginering (marked 2), at: Page 2 of 5\n3 Erhvervsstyrelsen vil i forbindelse med den igangværende markedsundersøgelse se på de konkurrencemæssige aspekter foranlediget af forskellen i reguleringen af samtrafikpunkter på hhv. engrosmarkedet for fastnetterminering og engrosmarkedet for fastnetoriginering. Telia skal i den forbindelse foreslå, at en kommende adgangsforpligtelse over for TDC på engrosmarkedet for fastnetoriginering (marked 2) udformes således, at alternative udbydere kan hente trafik til reguleret takst i de samme regionale samtrafikpunkter, som er omfattet af den seneste marked 3-afgørelse over for TDC. I den forbindelse skal Telia bemærke, at en reduktionen af samtrafikpunkter bør have det klare formål, at alternative udbydere med tiden i langt højere grad får mulighed for ikke at være til stede på TDC s 110 lokale samtrafiklokationer. Således er tilstedeværelsen på TDCs lokalcentraler forbundet med betydelige omkostninger til f.eks. samtrafikpunkter, leje af stativplads, strøm, IN-forbindelser (2 Mbps kredsløb) osv. Tilstedeværelsen på TDC s samtrafiklokationer er primært nødvendig af hensyn til koblingen til TDCs kobbernet med henblik på terminering og originering af PSTN- og ISDN-trafik samt levering af bredbånd baseret på leje af rå kobber. Samlet set har disse områder hidtil kunnet bære de ikke ubetydelige udgifter, der knytter sig til samhusning og back bone-forbindelser. Med de seneste ændringer på marked 3 er et eventuelt lokalt samhusningsbehov ikke længere begrundet i terminering af PSTN-trafik. Samtidigt må det forventes, at behovet for at kunne koble sig til kobbernettet med henblik på at kunne tilbyde bredbånd baseret på leje af rå kobber reduceres i takt med, at kobbernettet opgraderes med implementeringen af VULA. Derfor er det efter Telias opfattelse vigtigt, at der også på marked 2 tages højde for, at der skal kunne hentes trafik til regulerede takster i regionale samtrafikpunkter. Engrosmarkedet for fastnetterminering (marked 3) Managed VoIP I udkastet til markedsafgrænsning på engrosmarkedet for fastnetterminering (marked 3) lægger Erhvervsstyrelsen op til, at alle VoIP-abonnementer (hvor slutbrugerne har et abonnentnummer) fremover skal være omfattet af marked 3. Telia finder, at det er særdeles velbegrundet, at der i regulatorisk sammenhæng ikke sondres mellem managed VoIP og unmanaged VoIP (i de situationer, hvor slutbrugen har et abonnentnummer), og på den baggrund kan Telia tilslutte sig den foreslåede regulering på dette område. Page 3 of 5\n4 Krydsporteringslignende tjenester Det fremgår endvidere på side i markedsafgrænsningen, at Erhvervsstyrelsen har vurderet, at terminering af opkald til slutbrugere, som benytter en krydsporteringslignende tjeneste, ikke længere skal være et produkt omfattet af marked 3. En konsekvens heraf må efter Telias opfattelse blive, at denne type tjenester fremover ikke skal være omfattet af fastnettakster men af mobiltakster. Denne ændring vil efter Telias umiddelbare vurdering i praksis give anledning til en øget anvendelse af fastnetnumre til brug for mobiltelefoni, en generel mangel på prismæssig transparens for slutbrugerne samt en række tekniske problemer og praktiske, jf. nedenfor. Telia skal i den anledning bemærke, at egentlig krydsportering og krydsporteringslignende tjenester har været genstand for omfattende drøftelser de seneste mange år. I den forbindelse har navnlig forskellen mellem mobil- og fastnettakster været et omdrejningspunkt i debatten. I 1999 blev krydsportering således introduceret som et lovkrav. Siden blev kravet om indførelse af krydsportering udskudt flere gange, indtil lovkravet helt blev afskaffet i Problemstillingerne omkring krydsportering (herunder krydsportering) er bl.a. belyst af IT- og Telestyrelsen i to rapporter fra henholdsvis 2005 og Henset til de problemstillinger, som fortsat er forbundet med krydsportering, og henset til historikken omkring krydsportering, skal Telia foreslå, at krydsporteringslignende tjenester i første omgang bibeholdes som et produkt på marked 3. Hvis Erhvervsstyrelsen fortsat vurderer, at sådanne tjenester ikke skal være omfattet af marked 3, skal Telia foreslå, at branchen med afsæt i de hidtidige drøftelser og rapporter inddrages i et mere formaliseret arbejde omkring krydsportering og krydsporteringslignende tjenester. I tilknytning til ovenstående skal Telia for en god ordens skyld bemærke, at krydsportering og krydsporteringslignende tjenester bl.a. giver anledning til overvejelser vedrørende: Forbrugerforhold: Manglende transparens for slutbrugeren, idet denne ikke længere vil være i stand til at skelne entydigt mellem fastnetnumre og mobilnumre (og tilknyttede prisstrukturer). International standardisering: Manglende international standardisering på området vil kunne øge risikoen for, at udenlandske operatører forhøjer priserne for opkald til Danmark, eller at de i yderste konsekvens lukker for muligheden for at foretage opkald til Danmark. Interconnect afregning mv: En indførelse af krydsporteringsprodukter vil kunne resultere i et brud på hidtidige principper for afregning af samtrafik, og indførelsen af mobiltakster for krydsporteringslignende tjenester vil i Page 4 of 5\n5 praksis kunne medføre en række øgede udviklingsomkostninger for alle operatører. Med venlig hilsen Telia Danmark Frederik Siegumfeldt Legal Advisor Page 5 of 5\nIndførelse af vectoringteknologien må samtidig ikke begrænse konkurrencen, således at kun TDC får fordelene ved vectoringteknologien\nEngrosmarkedet for terminering af taleopkald i individuelle fastnet (marked 3) Udkast til markedsafgørelse, [markedsanalyse og markedsafgrænsning] 10. september 2013 MARKEDSAFGØRELSE 1 Forord Det følger\nMøde i VULA-/NGA-forum. Tirsdag den 22. august 2017 Kl. 10:00-12:00\nMøde i VULA-/NGA-forum Tirsdag den 22. august 2017 Kl. 10:00-12:00 Dagsorden 1. Velkomst (v/formanden) 2. Status over markedsafgørelser (v/erst) NGA-forum Forpligtelser, ikrafttrædelse og proces b) Øvrige\nTDC A/S. 31. maj 2010. Beskrivelse af TDC's kalkulationssystem\nTDC A/S 31. maj 2010 Beskrivelse af TDC's kalkulationssystem 1. Overordnede principper for TDC's produktregnskaber Ifølge bekendtgørelse nr. 374 af 27. april 2006 skal produktregnskaberne for 2009 indeholde\nHøring over udkast til markedsafgørelse på markederne 1-3 (fastnetmarkederne)\nReturadresse: Jura og Regulering, Teglholmsgade 3, 0900 København C, H-455 Erhvervsstyrelsen Dahlerups Pakhus Langelinie allé 17 2100 København Ø Att: Daniel Schalimtzek og Mette Merkel Brandt Sendt pr.\nTDC A/S. 29. maj Beskrivelse af TDC's kalkulationssystem\nTDC A/S 29. maj 2009 Beskrivelse af TDC's kalkulationssystem 1. Overordnede principper for TDC's produktregnskaber Ifølge bekendtgørelse nr. 374 af 27. april 2006 skal produktregnskaberne for 2008 indeholde\nHøringsnotat over udkast til afgørelse om prisfastsættelse efter LRAICmetoden\nNotat Høringsnotat over udkast til afgørelse om prisfastsættelse efter LRAICmetoden 1 Introduktion...1 2 EU-kommissionens bemærkninger i medfør af artikel 7, stk. 3, i rammedirektivet...1 3 Afgørelsesudkast\nHøringsnotat af 5. april 2005 vedr. analyse af engrosmarkederne for fastnetterminering (marked 9)\n1 Bilag 3 Høringsnotat af 5. april 2005 vedr. analyse af engrosmarkederne for fastnetterminering (marked 9) 1. Indledning IT- og Telestyrelsen iværksatte den 14. juni 2004 en høring over udkast til analyser\nTelias høringssvar vedrørende relevante emner til markedsundersøgelser på bredbåndsmarkederne


Ordsprog - Ordsprog og talemaader\nDer er 4 indgange til hjemmesidens indhold om ordsprog.\nHer får du svar på, hvad der kendetegner et ordsprog.\nHer finder du et utal af ordsprog med forklaring knyttet til det enkelte ordsprog.\nHer finder du et utal af ordsprog, og her forklares ordsprogene ikke.\nOpgaver om ordsprog\nHer finder du opgaver til ordsprog.\nHer finder du et udvalg af engelske ordsprog.


Handelsbetingelser for Skimmeltesten.dk\nFølgende Købs- og betalingsbetingelser er altid gældende når du handler på Skimmeltesten.dk\nAdresse Lysholm alle 104B\nTelefonnummer +45 70666882\nAlle de viste priser på Skimmeltesten.dk vises inkl. moms. De indeholder ikke kreditkort og/eller andre afgifter og gebyrer eller fragt.\nDu kan vælge mellem 3 forsendelses muligheder:\nSendes som brevpost med Post Nord. Leveringes tiden er normalt op til 5 hverdage.\n2. Quickbrev med omdeling.\nTest i mindre omfang sendes som brev med Post Danmark, med omdeling.\nLeveringstiden med Quickbrev er normalt 1 dag fra hverdag til hverdag jf. Post Nords normale leveringsbetingelser.\nBemærk at ved gratis forsendelse, vælger vi hvilken forsendelse der anvendes.\nSkimmeltesten.dk kan ikke drages til ansvar for forsinkelser hos Post Danmark eller GLS.\nSkimmeltesten.dk yder 14 dages fuld fortrydelsesret, gældende fra den dag du modtager dine varer.\nSkimmeltesten.dk sender din ombyttede vare fragtfrit. Du har pligt til at returnere varen i væsentlig samme stand og mængde som den er modtaget.\nSkimmeltesten.dk yder 24 måneders reklamationsret i henhold til købeloven, omfattende mangler der konstateres ved varens normale anvendelse.\nReklamation over fejl og mangler skal meddeles Skimmeltesten.dk indenfor rimelig tid efter at fejlen eller manglen er opdaget eller burde være opdaget.\nI forbindelse med reklamationssager afholder Skimmeltesten.dk returneringsomkostninger i rimeligt omfang.\nRefusion sker ved en bankoverførsel til din bankkonto. Skimmeltesten.dk har til dette brug for oplysninger om registreringsnummer og kontonummer for din bankkonto.\nSkimmeltesten.dk modtager flg. kreditkort:\nBeløbet trækkes først på din konto, når varen sendes fra skimmeltesten.dk\nSåfremt du ikke udfylder disse felter korrekt, kan skimmeltesten.dk ikke gennemføre din bestilling.\nDen dataansvarlige for Skimmeltesten.dk har adgang til de oplysninger, der registreres om dig.\nDen dataansvarlige på Skimmeltesten.dk er Mathias Jakobsen, tlf.: +45 70666882\nOplysninger afgivet til Skimmeltesten.dk videregives eller sælges på ingen måde videre til tredjemand, og vi registrerer ingen personfølsomme oplysninger.\nSom registreret hos Skimmeltesten.dk har du altid ret til at gøre indsigelse mod registreringen. Du har også ret til indsigt i hvilke oplysninger der er registreret om dig.\nDisse rettigheder har du efter Persondataloven, og henvendelse i forbindelse hermed rettes til Skimmeltesten.dk via e-mail Bestilling@skimmeltesten.dk\nLogstatistikken anvendes kun med det formål at optimere Skimmeltesten.dk\nHar du øvrige spørgsmål vedr. disse handelsbetingelser kan du rette henvendelse til Skimmeltesten.dk via e-mail Bestilling@skimmeltesten.dk


Både danskere og turister kan blive coronatestet ved populære feriesteder rundt i landet uden at bestille tid.\n22. JUN 2020 8.02\nFra i dag, mandag, kan man droppe ind og få en coronatest på udvalgte hotspots i sommerlandet uden at bestille tid. Mobile teststationer i form af særligt indrettede biler kører rundt i sommerlandet og gør holdt ved populære feriesteder som Marienlyst, Blokhus, Løkken og Odsherred, oplyser flere regioner. Også populære attraktioner som Lalandia, Djurs Sommerland og Ree Park får besøg af testbiler, hvor man kan droppe ind og få en test uden at bestille tid på forhånd.\n- På den måde vil vi jo kunne finde ud af, om der pludselig er et udbrud af covid-19 i et ferieområde, siger Søren W. Rasmussen lægefaglig enhedschef i Region Sjælland.\nHer tager man i første omgang fat på at teste ved Lalandia og Marienlyst og senere en række andre steder blandt andet Odsherred. Ifølge Per Sabro Nielsen, lægefaglig direktør for præhospitalet i Region Midt, har man i det midtjyske udvalgt ti hotspots, hvor der er mange turister, der får besøg af testbussen. Det er for eksempel også ved Silkeborgsøerne. Hverken danske eller udenlandske turister skal betale for testen.\nI Region Hovedstaden vil fem mobile teststationer køre rundt til udvalgte steder blandt andet i Nordsjælland og på Bornholm ifølge regionen, der endnu ikke kan oplyse nærmere. I Nordjylland bliver der testet blandt andet i Øster Hurup, Hals, Blokhus, Løkken, Lønstrup, Vorupør samt ved Skallerup Klit Feriecenter.\nDe mobile teststationer er et element i den nationale teststrategi. De placeres også ved grænseovergange, lufthavne og færger. Ud over turister er de også møntet på ansatte i butikker, i forlystelsesparker, på restauranter og lignende, oplyser Justitsministeriet. I første omgang er der i alt cirka 15 mobile teststationer, der kører rundt i sommerlandet, men antallet ventes at stige til 20 inden for en kort periode. De er et supplement til de 20 testtelte, der indtil nu er rejst i hele landet, og hvor det kræver tidsbestilling at blive testet.